**Årsberetning for året 2016**

**ULSTADVATNET VASSVERK SA**

**Styret valgt årsmøte**

Jon G. Hofstad, leder, døde

Stadheim (møtesekretær), Elin Friheim(Styremedlem og møtesekretær fra juli )

Grunnet sykdom og bortgang av valgt styreleder. måtte styret omorganiseres i driftsåret. 25/4 ble det bestemt at Paul Troseth overtok de administrative gjøremål og han ble konstituert som styreleder 18/7-16.

Varamedlemmer: Elin Friheim ( styremedl mvf juli), Jon Helge Gresseth og Knut Smågård.

Siste årsmøte ble holdt i Hegramo kafe med 10 fremmøtte. Det er avholdt 5 styremøter.

Ulstadvatnet Vasslag S/A driver med salg av vann i Stjørdal Kommune og leverer vannet fra eget renseanlegg ved Ulstadvatnet.

Forutsetningen om fortsatt drift er til stede, og årsregnskapet for 2016 er satt opp under denne forutsetning.

**Renseanlegget:**

Vannkvaliteten levert av vasslaget overvåkes ved at det blir tatt prøver av vann på ledningsnett, samt av råvann fra vannkilde med jevne mellomrom og vannet analyseres av Alcontrol a/s. Vannkvaliteten er meget bra. Vasslaget hadde også inspeksjon av Mattilsynet i desember, og rapporten er uten pålegg til oss.

Rensekapasiteten er god, så vi kan derfor ønske nye abonnenter velkommen. Nytt dataanlegg med styring av anlegget er installert (februar) og fungerer greit. Vi har nå bedre kontroll med anlegget, og kan også lettere oppdage feil ved produksjon.

**Hjemmeside**

Styret etablerte en egen hjemmeside våren 2016. Siden er til for å informere våre abonnenter, både ved normal drift og ved driftsforstyrrelser samt for registrering av vannforbruk. Ca 200 abonnenter benyttet denne registreringsmåten, og de fikk kvittering for innsendte data. Styret håper flere benytter denne registreringsmåten ved neste registrering av data fra vannmåler.

**Ledningsnettet:**

Det har i 2016 ikke vært feil på ledningsnettet. Det er gjennomført service på en overtrykksventil. Ifm kobling/omkobling ved Skjelstadmark Oppvekstsenter ble vannet utkoblet i kort periode. Her ble det også satt en ny ventil for bedre styring av vannet i dette område. For våre abonnenter har det vært stabil levering i 2016.

**Arbeidsmiljø:**

Styret vurderer arbeidsmiljøet til å være godt. I året 2016 har vi ikke hatt arbeidsuhell eller ulykker.

Styret har avtale med Stjørdal Kommune angående vakt i helgene.

**Ytre miljø:**

Selskapet driver ikke virksomhet som forurenser det ytre miljø.

**Økonomi:**

Årets driftsresultat viser overskudd. Vannavgiften har vært uforandret fra i 2002 og styret vurderte at økning i utgifter gjorde av vi måtte hevet vannavgiften til kr 7,00 + moms for å sikre økonomien.

Likviditetssituasjonen er bra.

Styret mener at årsregnskapet gir et rett bilde av Ulstadvatnet Vasslag S/A’s eiendeler og gjeld, finansielle stilling og resultat.

Selskapet har en ansatt i ½ stilling.

Selskapets styre har bestått av 60 % menn og 40 % kvinner.

Styret vil til slutt takke Hegra Regnskapskontor og vår driftsoperatør Odd Sigurd Sætran for et godt samarbeid.

Hegra den 28. februar 2017.

---------------------------------------------- ---------------------------------------------

Paul Troseth Odd Roar Opheim

--------------------------------------------- ---------------------------------------

John Reidar Vold Brit Stadheim

------------------------------------------

Elin Friheim